Diari Oficial de la Generalitat Valenciana


Sumari del DOGV 3932, del 05-02-2001 (2001/919)

ACORD de 30 de gener de 2001, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de l'Alfàs del Pi.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3932

Data del DOGV
:   05-02-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/919


Data del document
:   30-01-2001

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Alfàs del Pi, l'
    * administració local
    * expropiació

ACORD de 30 de gener de 2001, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de l'Alfàs del Pi. [2001/X919]
  
El Govern Valencià, en la reunió del dia 30 de gener de 2001, adoptà l'Acord següent:
  
L'Ajuntament de l'Alfàs del Pi, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'ampliació de l'equipament docent clau E2 núm. 3 del Pla General d'Ordenació Urbana, vials circumdants i zona verda-esportiva.
  
Aquesta declaració d'urgent ocupació es justifica per les raons següents:
  
L'obra d'ampliació de l'equipament docent clau E2 núm. 3 del Pla General d'Ordenació Urbana, vials circumdants i zona verda-esportiva, ha de dur-se a terme amb celeritat ja que existeix una imperiosa urgència a disposar de la totalitat dels terrenys referits a més dels espais destinats a xarxa viària circumdant, i un petit tros de la zona esportiva, per a la posada a disposició immediata per a ús docent, donades les actuals condicions de precarietat, per manca d'espai, en les quals s'ubica l'aulari escolar situat al Camí de la Mar'Partida de Borret, carent de qualsevol tipus d'instal·lació esportiva adjacent i espais lliures dels quals puga fer ús la població escolar i, per a procurar, alhora, la millora dels actuals accessos al recinte escolar, cosa que justifica a bastament acudir a aquest procediment especial.
  
La relació de propietaris, béns i drets afectats per l'expedient fou sotmesa a informació pública i notificada individualment a les persones interessades, i s'hi presentaren al·legacions per alguns d'ells que es van resoldre pel ple de la Corporació. Consten l'aprovació del projecte d'obres, l'acta de replanteig i retenció de crèdit.
  
Per tot això i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de l'Alfàs del Pi per a l'execució del projecte d'ampliació de l'equipament docent clau E2 núm. 3 del Pla General d'Ordenació Urbana, vials circumdants i zona verda-esportiva.
  
Relació de béns afectats:
  
Finca núm. 1
  
Situació de la finca: Partida de Borret (avinguda de l'Albir 31-A), 03714 l'Alfàs del Pi.
  
Referència cadastral: 2943921 YH5734S.
  
Titulars:
  
- Senyora Teresa Albiñana Such, DNI núm. 67.387.799-D, amb domicili al carrer de Sant Pere núm. 46'2n-A, Altea.
  
- Senyora María Albiñana Such, DNI núm. 34.288.629-T, amb domicili al carrer de la Mediterrània núm. 45, Altea.
  
- Senyora Vicenta Albiñana Such, DNI núm. 25.905.248-H, amb domicili al carrer de la Mar núm. 18, Altea.
  
Superfície: 3.577,50 m², afecta equipament general docent clau E2/3 del Pla General i vial públic. Bé de domini públic.
  
Confronta: nord i est, Ajuntament de l'Alfàs del Pi; sud, canal baix de l'Algar i resta de la finca que se segrega; i oest, finca cadastral 2943906 de propietat de Kremt Sociedad Limitada, afectada pel vial públic i equipament general clau E2/3 del Pla General de l'Alfàs del Pi.
  
Dades registrals: finca inscrita al Registre de la Propietat de Callosa d'En Sarrià, al tom 112, foli 101, llibre 8, de l'Alfàs del Pi, finca núm. 1421. Superfície finca matriu segons registre 4.155 m². Llibre de càrregues i gravàmens.
  
Superfície afectada per l'expropiació: 3.577,50 m² . Afectació parcial.
  
Finca núm. 2
  
Situació de la finca: Partida Querrà (Camí de la Mar núm. 27) 03219, l'Alfàs del Pi.
  
Referència cadastral: 2943906 YH5734S.
  
Titulars: Kremt SL., CIF B-03299617.
  
Domicili social: Camí de la Mar núm. 27, 03900 l'Alfàs del Pi.
  
Representant legal: senyor Kurt Alfred Kunti - nacionalitat suïssa, autorització de residència 2.989/1986.
  
Altres dades de la societat: inscrita al Registre Mercantil d'Alacant al tom 936 general, llibre 388, de la secció 2ª, foli 49, full 12684, insc. 1ª.
  
Superfície: 4.994 m², sobre la qual s'alça un habitatge unifamiliar d'una sola planta que ocupa una superfície coberta de dos-cents cinc metres quadrats distribuïts en vestíbul, saló-menjador, tres dormitoris, estudi, dues cambres de bany, lavabo, i té a més a més un garatge de quaranta metres quadrats i una terrassa descoberta de quaranta-cinc metres quadrats. Afecta un equipament general docent clau E2/3 del Pla General i vial públic. Bé de domini públic.
  
Confronta: nord, Ajuntament de l'Alfàs del Pi; sud, Ajuntament de l'Alfàs del Pi i canal baix de l'Algar; est, terres de Vicenta, Teresa i María Albiñana Such, que és la cadastral 2943921 afectada pels vials i equipament general docent clau E2/3 del Pla General d'Ordenació Urbana; i oest, Ajuntament de l'Alfàs del Pi i senyor Luis Arenas. La finca és travessada de nord a sud-est pel canal cobert de titularitat de la Comunitat de regants i usuaris del canal baix de l'Algar, segons Ordre Ministerial de 13 de febrer de 1945, en una longitud de cent cinc metres i una amplària de tres metres.
  
Dades registrals: finca inscrita al Registre de la Propietat de Callosa d'En Sarrià, al tom 791, foli 88, llibre 109, de l'Alfàs del Pi, finca núm. 5703-N. Lliure de càrregues i gravàmens.
  
Superfície afectada per l'expropiació: 4.994 m². Afectació total.
  
Aquest Acord haurà de publicar-se en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, per tal que les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la Corporació Local expropiant al·legacions als únics efectes de subsanar possibles errades que s'hagen produït en relacionar els béns afectats per la urgent ocupació.
  
Aquest acord posa fi a la via administrativa, en virtut de l'article 109.c) de la Llei de Règim Jurídic de les Administracions Públiques i del Procediment Administratiu Comú. Les persones interessades podran interposar-hi els recursos següents:
  
a) Recurs potestatiu de reposició davant del Govern Valencià, en el termini d'un mes comptador a partir de l'endemà d'aquell en què tinga lloc la publicació de l'Acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la seua desestimació presumpta pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador a partir de l'endemà de la publicació de l'Acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que les persones interessades puguen exercir qualsevol altra via que estimen oportuna.
  
València, 30 de gener de 2001
  
El conseller secretari del Govern Valencià,
  
JOSÉ JOAQUÍN RIPOLL SERRANO